רוב ריינר

**רוברט "רוב" ריינר** (באנגלית: **Robert "Rob" Reiner**; 6 במרץ 1947 – 14 בדצמבר 2025) היה במאי, תסריטאי, שחקן ומפיק קולנוע יהודי-אמריקאי. זכה בשני פרסי אמי, כשחקן המשנה הטוב ביותר בסדרה קומית.

## ביוגרפיה
ריינר נולד ב-1947 לאסטל  ולקרל ריינר, בן למשפחה יהודית שגרה ב שבניו יורק. אביו היה שחקן ובמאי שיצר את הסדרה המצליחה "המופע של דיק ואן דייק". הוא למד בבית הספר לתיאטרון, קולנוע וטלוויזיה באוניברסיטת קליפורניה בלוס אנג'לס.

ריינר התפרסם לראשונה כשגילם את דמותו של מייקל סטיביק  ("meathead", שתורגם בעברית ל"ראש כרוב"), חתנו הליברלי של ארצ'י בנקר בסדרת הטלוויזיה הקומית "הכל נשאר במשפחה".

לאורך שנות ה-80 וה-90 זכו סרטים שביים להצלחה רבה. עם הידועים שבהם נמנים "אני והחבר'ה" (1986), "הנסיכה הקסומה" (1988), "כשהארי פגש את סאלי" (1989), "בחורים טובים" (1992), "מיזרי" (1990) ועוד.

בשנת 1987 הקים את חברת קאסל רוק אנטרטיינמנט, יחד עם המפיקים מרטין שייפר, אנדרו שיינמן, גלן פאדניק ואלן הורן. היא חברת בת של חברת האחים וורנר בידור (WBEI), שהיא בעצמה חברת בת של חברת האחים וורנר דיסקברי (WBD). חברת ההפקה שלו הפיקה את הסרטים "בקו האש", "תעצרו את העיר, אני רוצה לרדת!", "חומות של תקווה" ואת סדרת הקאלט "סיינפלד".

החל משנות ה-90 המאוחרות השמיע את קולו בזכות מספר יוזמות חינוכיות-כלכליות הקשורות למדינת קליפורניה, בכללן שירותו כדובר הראשי למען הקמפיין המוצלח למיסוי סיגריות, מהלך שהגדיל את התקציבים לחינוך ילדים בגיל הילדות המוקדם בכ-700 מיליון דולר. הוא השתתף בקמפיין של הווארד דין לפני קיומה של ועידת המפלגה הדמוקרטית.

בשנת 2015 יצא הסרט "להיות צ'ארלי", אותו ביים. התסריט נכתב על ידי בנו ניק ריינר ומאט אליסופון, ומבוסס על חוויותיו של בנו- התמכרותו להרואין, חייו כחסר בית, ויחסיו המורכבים עם משפחתו, לרבות אביו כוכב הקולנוע.

בשנת 2016 יצא נגד המועמד דונלד טראמפ, והתבטא כי הוא תולדה של תרבות הריאליטי.

בשנת 2023 ביים את הסרט התיעודי "אלברט ברוקס: אחיה ואוהב" העוסק בחייו של אלברט ברוקס, חברו הקרוב של ריינר מזה כ-60 שנה.

בספטמבר 2025 יצא סרטו האחרון, סרט המשך לספיינל טאפ , שאותו כתב וביים.

### חיים אישיים
ממוזער|200px|רוב ריינר ובנו, ניק ריינר, בשנת 2016, לאחר זכייתם בפרס

בשנת 1971 נישא לשחקנית פני מרשל, ואימץ את בתה של מרשל מנישואים קודמים, . השניים התגרשו ב-1981. ב-1989 התחתן עם מישל סינגר ריינר, ונולדו להם שלושה ילדים - ג'ייק, ניק ורומי. ב-2016 התראיין ניק ריינר למגזין *[[פיפל|People]]*, וסיפר על התמכרותו לסמים, שהחלה בגיל 15.

#### מותו
ב-14 בדצמבר 2025 נמצאו גופותיהם של ריינר ואשתו בביתם בשכונת ברנטווד שבלוס אנג'לס, עם סימני דקירה עליהן. בנם, ניק ריינר, נעצר לאחר מכן כחשוד ברצח הוריו.

## פילמוגרפיה
### קולנוע – רשימה חלקית

### טלוויזיה
* "הכל נשאר במשפחה" (1971–1978) - שחקן
* "ימים מאושרים" (Happy Days) – השתתף בכתיבת הפרק הראשון (1974)
* "הבחורה החדשה" (2012–2018)
* "כאשר אנו זורחים" (2017)
* "הוליווד" (2020)

## קישורים חיצוניים

* 
* 
* 
* 
* 
* 
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:זוכי הפרס ההומניטרי ע"ש נורמה זרקי
קטגוריה:במאי קולנוע יהודים אמריקאים
קטגוריה:במאי טלוויזיה יהודים אמריקאים
קטגוריה:שחקני קולנוע וטלוויזיה יהודים אמריקאים
קטגוריה:מפיקי קולנוע יהודים אמריקאים
קטגוריה:תסריטאי קולנוע יהודים אמריקאים
קטגוריה:תסריטאי טלוויזיה יהודים אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי אמי בפריים טיים: שחקן משנה בקומדיה
קטגוריה:בוגרי אוניברסיטת קליפורניה בלוס אנג'לס
קטגוריה:קורבנות רצח בארצות הברית
קטגוריה:אמריקאים שנולדו ב-1947
קטגוריה:אמריקאים שנפטרו ב-2025